|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS**  **DĖL SUTIKIMO PERIMTI UAB „RIVONA“ NUOSAVYBĖS TEISE PRIKLAUSANTĮ TURTĄ UKMERGĖS RAJONO SAVIVALDYBĖS NUOSAVYBĖN** |
|  |
| 2021 m. spalio d. Nr. |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, ~~20 straipsnio 2 dalies 3 punktu~~ bei atsižvelgdama į uždariosios akcinės bendrovės „Rivona“ 2021 m. rugsėjo 17 d. raštą Nr. S-11327,Ukmergės rajono savivaldybės taryba n u s p r e n d ž i a:

1. Sutikti perimti uždarajai akcinei bendrovei „Rivona“ (kodas 110512039) nuosavybės teise priklausantį turtą – gatvės (sankryžos) apšvietimo sistemą, esančią Vytauto g., Ukmergėje (ties sankryža su keliu – apvažiavimas per Tvarkų k., Vidiškių sen., Ukmergės r., prie PC „Eifelis“), kurios įsigijimo vertė – 19360,00 Eur, likutinė vertė 2021 m. spalio 31 d. – 1,21 Eur, Ukmergės rajono savivaldybei savivaldybės savarankiškosioms funkcijoms (savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas) vykdyti, valdyti nuosavybės teise ir perduoti Ukmergės rajono savivaldybės administracijai valdyti, naudoti ir disponuoti juo patikėjimo teise.

2. Įgalioti Ukmergės rajono savivaldybės administracijos direktorių pasirašyti šio sprendimo 1 punkte nurodyto turto perdavimo-priėmimo aktą.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.